**ДЕКЛАРАЦИЯ ЗА ДОСТЪПНОСТ**

Националното бюро за контрол на специалните разузнавателни средства (НБКСРС) се ангажира да осигури достъп до официалната си уеб страница в съответствие с чл. 58в от Закон за електронното управление (изм. и доп. ДВ. бр. 15 от 22 февруари 2022 г.) и чл. 39 и 39а от Наредбата за общите изисквания към информационните системи, регистрите и електронните административни услуги (изм. и доп. ДВ. бр. 47 от 24 юни 2022 г.).

Настоящата декларация за достъпност се отнася до: официалната интернет

страница на НБКСРС на адрес: https:// www.nbksrs.bg/.

Стандарт, който е спазен за осигуряване на достъпно съдържание: EN 301 549, разработен в подкрепа на Директива (EС) 2016/2102 относно достъпността на уебсайтовете и мобилните приложения на организациите от обществения сектор, който гарантира минималното равнище на достъпност. Последната версия на стандарта, данните на който са публикувани в Oфициален вестник на ЕС, е EN 301 549 V3.2.1 (2021-03).

**Статус на съответствие**

Официалният сайт на НБКСРС - https://www.nbksrs.bg/ - напълно съответства на минималните изисквания за достъпност и изискванията на EN 301 549 V3.2.1 (2021-03).

**Изготвяне на настоящата декларация за достъпност**

Тази декларация е изготвена на: 31.07.2023 г.

Метод на изготвяне на декларацията: оценка, извършена от трета страна.

**Обратна информация и данни за контакт**

Адрес за предоставяне на обратна информация (сигнали) и предложения относно достъпността на този уебсайт: София 1000, бул. „Витоша” № 18, тел.: +359 2 9046640, e-mail: info@nbksrs.bg

Данни за контакт с длъжностно лице, отговарящо за достъпността и обработването на заявките, изпращани чрез механизма за предоставяне на обратна информация: Елена Христова.

**Процедура по прилагане**

В съответствие с Решение за изпълнение (ЕС) 2018/1524 на Комисията от 11 октомври 2018 година, на основание чл. 58г, ал. 1 от ЗЕУ сигнали, подадени по реда на Закона за електронното управление за нарушения на изискванията за достъпност на съдържанието на официалната интернет страница на НБКСРС, се подават всеки работен ден от 8.30 ч. до 17.00 ч. на адрес: гр. София, бул. „Витоша“ № 18 или се изпращат чрез лицензиран пощенски оператор; по електронен път на адрес на НБКСРС - info@nbksrs.bg; чрез системата за сигурно електронно връчване.

Сигналите се разглеждат в срок до един месец от постъпването, като в същия срок се подготвя и отговорът, който съдържа описание на предприетите действия и мерки за отстраняване на нарушението на достъпността и срокът, в който посочените нарушения за достъпност ще бъдат отстранени, или мотивиран отказ, в случаите когато искането е прието за неоснователно и незаконосъобразно.

Предоставянето на отговори по сигнали се изпраща чрез лицензиран пощенски оператор, по електронен път или при желание на заявителя – лично на адреса на институцията.

Когато е посочен неверен или несъществуващ адрес, информацията се смята за получена от датата на изпращането ѝ.

В случай, че НБКСРС не отговори на сигнала в посочения по-горе срок или не предприеме мерките за отстраняване на нарушението на достъпността, посочени в отговора на сигнала, гражданинът или организацията, подала сигнала, може да подаде жалба до Министерството на електронното управление.

Данни за контакт с длъжностно лице, отговарящо за достъпността и обработването на жалбите в НБКСРС: Елена Христова – главен секретар на НБКСРС, тел. 0877922333, e-mail: elena.hristova@nbksrs.bg.

Жалбите могат да се подават по следните начини:

- на електронен адрес: info@nbksrs.bg с посочване на тема: „Жалба относно нарушението на достъпността на интернет страница“;

- чрез деловодството на НБКСРС на адрес: гр. София 1000, бул. „Витоша“ № 18;

- чрез пощенска услуга на хартиен носител на адреса на НБКСРС –   
гр. София 1000, бул. „Витоша” № 18.

Националното бюро за контрол на специалните разузнавателни средства се стреми да увеличава цифровата достъпност до своята интернет страница за максимално широка група потребители, независимо от използваните технологии и умения, като се придържа към наличните стандарти и добри практики.

Ако срещате затруднения, докато работите с https:// www.nbksrs.bg/ или част от съдържанието не е достъпно за Вас, моля свържете се с нас и опишете проблема.

Toва ще ни помогне да поддържаме сайта във възможно най-добро състояние и подобряваме достъпността му непрекъснато.

Националното бюро за контрол на специалните разузнавателни средства се старае да осигури и поддържа постоянно високо ниво на достъпност на официалната си интернет страница и публикуваната на нея информация.

**Изключения**

Макар да се стремим да осигурим съвместимост с наличните стандарти за

достъпност, това не винаги е възможно във всеки един аспект. Браузърите и техниките за разработка и достъп до страници в интернет се развиват много бързо и понякога някои от стандартните изисквания за достъпност са неприложими.